0425.xml
آپریشن ضرب عضب کے بعد دہشت گرد بھاگ رہے ہیں، انہیں چھپنے کےلئے کوئی جگہ نہیں ملے گی، ہم اپنی سرزمین سے دہشت گردی کا خاتمہ کریں گے،دہشت گرد مایوسی میں پاکستان کو نقصان پہنچانا چاہتے ہیں۔چیف آف آرمی اسٹاف جنرل راحیل شریف کا بیان  11 دہشت گرد مارے گئے ، تین دہشت گردوں کو حراست میں لیا گیا۔ ترجمان آئی ایس پی آر
اسلام آباد ۔ 16 اگست (اے پی پی) چیف آف آرمی اسٹاف جنرل راحیل شریف نے کوئٹہ میں دہشت گردوں کے خلاف کامیاب کارروائی پر سیکورٹی فورسز کو سراہتے ہوئے کہا ہے کہ آپریشن ضرب عضب کے بعد دہشت گرد بھاگ رہے ہیں تاہم انہیں چھپنے کے لئے کوئی جگہ نہیں ملے گی۔ ہم اپنی سرزمین سے دہشت گردی کا خاتمہ کریں گے۔ آئی ایس پی آر کی جانب سے جاری اعلامیہ کے مطابق جنرل راحیل شریف نے کہا کہ دہشت گرد مایوسی میں پاکستان کو نقصان پہنچانا چاہتے ہیں۔ کوئٹہ میں ایئر فورس اور آرمی ایوی ایشن بیس پر حملہ ناکام بنانے پر سیکورٹی فورسز کی تعریف کرتے ہوئے انہوں نے کہا کہ دہشت گرد آپریشن ضرب عضب کے بعد بھاگ رہے ہیں اور پاکستان کو نقصان پہنچانے کی کوشش کر رہے ہیں۔ ان کی کاوشیں کامیاب نہیں ہوں گی اور انہیں ملک میں کہیں چھپنے کی جگہ نہیں ملے گی۔
APP
15.08.14
0425p.xml
آپریشن کے بعد دہشت گرد بھاگ رہے ہیں‘ چھپنے کیلئے کوئی جگہ نہیں ملے گی: جنرل راحیل
اسلام آباد (اے پی پی) چیف آف آرمی سٹاف جنرل راحیل شریف نے کوئٹہ میں دہشت گردوں کے خلاف کامیاب کارروائی پر سکیورٹی فورسز کو سراہتے ہوئے کہا ہے کہ آپریشن ضرب عضب کے بعد دہشت گرد بھاگ رہے ہیں تاہم انہیں چھپنے کے لئے کوئی جگہ نہیں ملے گی۔ ہم اپنی سرزمین سے دہشت گردی کا خاتمہ کریں گے۔ آئی ایس پی آر کی جانب سے اعلامیہ کے مطابق جنرل راحیل شریف نے کہا کہ دہشت گرد مایوسی میں پاکستان کو نقصان پہنچانا چاہتے ہیں۔ ان کی کاوشیں کامیاب نہیں ہوں گی اور انہیں ملک میں کہیں چھپنے کی جگہ نہیں ملے گی۔ پوری قوم کی طرف سے فوج کی پشت پر ہونے کی بدولت ہم انشاء اﷲ دہشت گردی کا مکمل خاتمہ کریں گے۔ اگر سکیورٹی فورسز اسی طرح مستعد رہیں اور دہشت گردوں کو اسی طرح جواب دیتی رہیں تو ہم دہشت گردوں کو شکست دینے میں کامیاب ہو جائیں گے۔
nawa-e-waqt
16.08.14